Tiltale for hærværk mod Asger Jorn maleri, jf. straffelovens § 291, stk. 2. Påstand om erstatning og konfiskation
Ret: Retten i Viborg (1. instans)
Faggruppe: Straffesag — Tilståelsessag
Sagsemner: Formueforbrydelser;

/

DOMSRESUMÉ

3 MAR 2023
RETTEN I VIBORG

DOM I SAGEN OM HÆRVÆRK MOD
MALERI AF ASGER JORN
Dom afsagt: 13. marts 2023
En 45-årig kvinde fra By er idømt fængsel i 1 år og 6 måneder for
hærværk af betydeligt omfang.

Sagsnummer: SS 341/2023

Sagen kort fortalt

Tiltalte var tiltalt for overtrædelse af straffelovens § 291, stk. 2,
ved den 29. april 2022 på Museum Jorn at have beskadiget og
delvist ødelagt det udstillede kunstværk ”Den foruroligende
ælling” malet af Asger Jorn, idet hun påførte lim på maleriet,
hvorefter hun klistrede et billede af sig selv fast på maleriet og
med sort tuschpen skrev på maleriet.

Ved hærværket skete der skade på maleriet for 1.889.350 kr.

Tiltalte erkendte sig skyldig, og sagen blev behandlet som en
tilståelsessag.

Dommens resultat

Retten fandt, at tilståelsen var støttet af de oplysninger, der i
øvrigt forelå, og at tiltalte derfor var skyldig.

Retten lagde ved straffastsættelsen vægt på, at der var tale om et
planlagt og usædvanligt groft hærværk begået mod en
anerkendt museumsgenstand, og at hærværket havde medført
skade og tab for knap 1,9 mio. kr.

Retten fandt af de samme grunde, og uanset at tiltalte var
ustraffet, at der ikke var grundlag for at gøre straffen helt eller
delvist betinget.

Tiltalte blev endvidere dømt til at betale erstatning.



/

2

Tiltalte har 14 dage til at beslutte, om dommen skal ankes.

Afgørelsesdato

Dommen blev afsagt af Retten i Viborg den 13. marts 2023.